Näin haet meille töihin | Helsingin yliopisto
Yliopisto /Töihin yliopistoon / Näin haet meille töihin
Sähköisen rekrytointipalvelun ohjeet ja rekrytointoprosessi Helsingin yliopistossa
Rekry-palvelun ohjeet Rekrytointi Helsingin yliopistossa Yliopistoportfolio Rekry-palvelun ohjeet Linkit Rekry-palveluun Kirjautuminen Rekry-palveluun yliopiston ulkoisena hakijana Kirjautuminen Rekry-palveluun yliopiston sisäisenä hakijana Osaa Helsingin yliopiston avoimista työpaikoista haetaan sähköisessä rekrytointijärjestelmässä. Osa on toistaiseksi haettavissa järjestelmän ulkopuolella, ilmoituksessa mainitulla tavalla. Voit rekisteröityä ja kirjautua Rekry-palveluun oheisesta linkistä. Palveluun voi rekisteröityä ja kirjautua myös työpaikkailmoituksen kautta napsauttamalla Hae tehtävää -painiketta.
Järjestelmässä voi sekä hakea tiettyä avointa tehtävää että jättää avoimen hakemuksen täyttämällä profiilin. Tiettyyn tehtävään jätetyt hakemukset näkyvät Avoimet työpaikat -välilehden kohdassa "Omat hakemukseni". Saat myös vahvistusviestin sähköpostiisi kun avoimeen tehtävään jättämäsi hakemus on tallentunut järjestelmään.
Kun olet rekisteröitynyt järjestelmään ja täyttänyt profiilisi, tietosi säilyvät järjestelmässä ja voit hyödyntää niitä tulevissa työnhauissa. Järjestelmään rekisteröityminen edellyttää rekisteröitymisen vahvistamista sähköpostin kautta. Jos olet jo rekisteröitynyt, mutta unohtanut salasanasi, saat uuden salasanan sähköpostiisi kirjautumissivun Salasana unohtunut? -linkistä.
Sisäiset hakijat, eli yliopistoon työsuhteessa olevat työntekijät, käyttävät Rekry-palvelua Flamman SAP HR -portaalin kautta.
Toistaiseksi järjestelmä ei toimi mobiililaitteilla.
Rekrytointi Helsingin yliopistossa Yliopiston opetus- ja tutkimushenkilöstön rekrytointi hoidetaan pääasiassa niissä yksiköissä, joihin tehtävät sijoittuvat. Laitosten ja erillisten laitosten johtajilla sekä tiedekuntien dekaaneilla on oikeus rekrytoida yksiköidensä henkilöstö, lukuun ottamatta apulaisprofessoreita ja professoreita, joista päättää yliopiston rehtori. Professuurit ilmoitetaan haettavaksi siten, että tehtävään voidaan valita joko apulaisprofessori vakinaistamispolulle tai professori suoraan vakinaiseen tehtävään. Apulaisprofessorin tai professorin rekrytointia varten asetetaan valmisteluryhmä, joka valitsee kärkihakijat. Kärkihakijoiden tieteellisistä ansioista ja soveltuvuudesta tehtävään pyydetään lausunto vähintään kahdelta tieteenalan asiantuntijalta. Tiedekunnan opetustaitotoimikunta arvioi kärkihakijoiden opetustaidon. Valmisteluryhmä tekee esityksen tehtävään valittavasta yhdessä tiedekunnan dekaanin kanssa, ja lopullisen päätöksen tehtävään otettavasta tekee rehtori.
Myös muissa opetus- ja tutkimushenkilöstön rekrytoinneissa on usein johtajan tai dekaanin kokoama valmisteluryhmä, joka valmistelee tehtävän täyttöä. Niissä tehtävissä, joissa opetus on keskeisessä osassa, opetustaito arvioidaan usein opetusnäytteen avulla. Katso kelpoisuusvaatimukset opetus- ja tutkimustehtäviin.
Tukipalvelu- ja asiantuntijatehtävien osalta oikeus rekrytoida henkilöstöä omaan yksikköönsä on laitosten ja erillisten laitosten johtajilla, tiedekuntien dekaaneilla ja toimialojen johtajilla sekä palvelujohtajilla. Joistakin johtotehtävistä päättää yliopiston hallintojohtaja ja joistakin rehtori. Harjoittelukoulujen henkilöstön palkkaamisesta päättää harjoittelukoulun johtava rehtori. Yliopiston hallintohenkilöstön rekrytointi hoidetaan keskitetysti keskushallinnon rekrytointipalvelusta käsin, mutta muiden tukipalvelu- ja asiantuntijatehtävien osalta rekrytointi hoidetaan siinä yksikössä, johon tehtävä sijoittuu. Rekrytointipäätöksen tukena voidaan tarvittaessa käyttää ulkopuolisen konsultin tekemää psykologista henkilöarviointia.
Yliopistoportfolio Akateemista kompetenssia arvioitaessa voidaan käyttää yliopistoportfoliota. Portfoliossa tekijä esittää dokumentoidusti keskeisen ammatillisen osaamisensa ja tarkastelee akateemisen työn osa-alueita (tutkimus, opetus, yhteiskunnallinen vuorovaikutus ja hallinto) kokonaisuutena. Tavoitteena on kirjata ja tuoda esiin dokumentoidusti akateemisen työntekijän osaaminen, vahvuudet ja näkemys omasta kehityksestään. Käyttötarkoituksella on vaikutusta portfolion sisältöön; haettaessa tehtäviä yliopistolta ansiot on esiteltävä haettavan tehtävän kannalta.
Yliopistoportfolio voi olla rakenteeltaan esimerkiksi seuraavanlainen:
Muut tarvittavat taustatiedot.
2. Tutkimus ja tieteellinen toiminta
Muut tieteellisen toiminnan ansiot.
3. Opetus ja ohjaus
Oppimateriaalituotanto ja opetusteknologian hyödyntäminen
Oman opetuksen kehittäminen ja opetuspalkinnot
Muut opetukselliset ansiot.
4. Hallintotehtävät ja muu toiminta
Muut merkittävät ansiot ja tehtävät.
Yliopistoportfolion suositeltava laajuus on 4–7 sivua + liitteet. Tiedekunnilla ja yksiköillä voi olla omia ohjeita ja suosituksia yliopistoportfolion rakenteesta, laajuudesta sekä vaadituista liitteistä. Hakiessasi opetus- tai tutkimustehtäviä yliopistolta varmista ensin, onko tiedekunta tai yksikkö antanut erilliset ohjeet yliopistoportfolion laatimiseksi. Portfolio on myös oman toiminnan ja osaamisen kehittämisen väline.